তোমার দত্ত হসে-রে বাঁধে কোন্u200c নিপীড়ন-চেড়ী?  আমার স্বাধীন বিচরণ রোধে কার আইনের বেড়ী?  ক্ষুধা তৃষা আছে, আছে মোর প্রাণ,  আমিও মানুষ, আমিও মহান্u200c !  আমার অধীনে এ মোর রসনা, এই খাড়া গর্দান!  মনের শিকল ছিঁড়েছি, পড়েছে হাতের শিকলে টান-  এতদিনে ভগবান!  চির-অবনত তুলিয়াছে আজ গগনে উচ শির।  বান্দা আজিকে বন্ধন ছেদি ভেঙেছে কারা-প্রাচীর।  এতদিনে তার লাগিয়াছে ভালো-  আকাশ বাতাস বাহিরেতে আলো,  এবার বন্দী বুঝেছে, মধুর প্রাণের চাইতে ত্রাণ।  মুক্ত-কন্ঠে স্বাধীন বিশ্বে উঠিতেছে একতান-  জয় নিপীড়িত প্রাণ!  জয় নব অভিযান!  জয় নব উত্থান!